EGYÜTTMŰKÖDÉSI MEGÁLLAPODÁS

amely létrejött
Telki község Önkormányzata (Cím: 2089 Telki, Petőfi u. 1., adószám: 15734862-2-13, számlaszám: 11742348-15441881, képviseli: Deltai Károly polgármester, továbbiakban Önkormányzat)
és a
Teki Polgárőrség Bűnmegelőzési és Önvédelmi Egyesület (Cím: 2089 Telki, Petőfi u. 1., bírósági nyilvántartási szám: 13-02-0002845, adószám: 18689307-1-13, számlaszám: 11773119-00832713, képviseli: Dr. Földvári-Nagy László elnök, továbbiakban Polgárőrség)
között a mai napon.
 
A Telki településen folyó polgárőr tevékenység támogatására az Önkormányzat és az Egyesület (továbbiakban: Felek), mint Felek megállapodást kötnek az alábbi feltételekkel, a következő jogok elismerésével, kötelezettségek vállalásával.

Az együttműködés célja:

Az Egyesület fokozottabb bevonása a település közterületi rendjének fenntartására irányuló közterületi munkába. Ennek során érvényesíteni kell a bűnmegelőzési, baleset-megelőzési, vagyonvédelmi, kábítószer-megelőzési, gyermek- és ifjúságvédelmi, környezetvédelmi, katasztrófa-elhárítási feladatokat.
További cél a település közbiztonsága, közrendje és közlekedése biztonságának emelése, a lakosság biztonságérzetének növelése.

A megállapodás jogi alapja:

-	A helyi önkormányzatoktól szóló 2011. évi CLXXXIX. törvény 6. § a
-	Az egyesülési jogról szóló 2011. évi CLXXV. törvény 

A Felek egymás önállóságát nem korlátozzák.

I.

AZ EGYÜTTMŰKÖDÉS ALAPELVEI:

1.	Jelen együttműködési megállapodás megkötésének fő célja az Önkormányzat és az Egyesület tevékenységének összehangolása, a település közbiztonságának javítása és a bűnüldözés elősegítése.

2.	A Felek a törvényesség és az önállóság alapján, egymás kölcsönös elismerésével és tiszteletben tartásával működnek együtt.

3.	A Felek tudomásul veszik, hogy a polgárőr mozgalmat az önkéntesség, az emberi jogok messzemenő tiszteletben tartása, az ellenszolgáltatás nélkül végzett közösségi tevékenység, a bizalomra épülő felelősségvállalás jellemzi.

4.	A Felek a bűnözés elleni fellépés, a bűnmegelőzés, a közterületek rendje, a család, a gyermek- és ifjúságvédelem, a közúti közlekedési baleset-megelőzés, a vagyonvédelem terén, valamint a kábítószer fogyasztása elleni küzdelemben közös érdeküket kifejezve kötelezettségeket vállalnak.

II.

A FELEK ÁLTAL VÁLLALT KÖTELEZETTSÉGEK:

5.	Az Önkormányzat vállalja:

a)	Folyamatosan figyelemmel kíséri az Egyesület munkáját. Felkéri az Egyesület vezetését, hogy tevékenységükről évente egy alkalommal (január) tájékoztassa az Önkormányzat Képviselő-testületét.

b)	Az Önkormányzat által biztosítani kívánt rendezvények előtt legalább 72 órával korábban értesíti az Egyesület vezetőségét.

c)	A közbiztonsággal kapcsolatos, különösen jelen együttműködési megállapodás I/4. pontjában felsorolt közbiztonsági részterületekre vonatkozó tapasztalatairól, észrevételeiről, az Egyesülettől igényelt segítségnyújtásról tájékoztatja az Egyesületet.

d)	Népszerűsíti az Egyesület tevékenységét, eredményeit a helyi közbiztonsági propaganda-tevékenység keretében (pl. helyi médiában).

e)	Segítséget nyújt az Egyesület iratainak másolásában, kiadványainak elkészítésében.

f)	.Elősegíti az Egyesület pályázati munkáinak elkészítését, valamint ha a pályázati kiírás ezt megköveteli, az Önkormányzati ajánlást biztosítja.

6.	 Az Egyesület vállalja:

a)	Az önállóan végzett tevékenysége során az alábbi területekre fordít kiemelt figyelmet
-	 a rendőri tevékenység segítésére a közterületi járőrszolgálat folyamán,
-	 a lakókörnyezetekben a közterületen és a közterületről elkövetett bűncselekmények megelőzésére, figyelő-jelző szolgálat ellátására,
-	 a gyermekintézmények (óvoda, iskola), játszóterek körzetében a gyermekek sérelmére irányuló bűncselekmények és balesetek megelőzésére,
-	 különösen hétvégén éjszaka a közintézmények, üzletek zártságának ellenőrzésére, az éjjeliőrökkel és a portásokkal való folyamatos kapcsolattartásra.

b)	Gondoskodik arról, hogy az Egyesület tagjaitól illetéktelen személyek információkat, adatokat ne szerezhessenek.

c)	Felkérésre részt vesz az Önkormányzat által biztosítani kívánt rendezvényeken, melyekről legalább 72 órával korábban hivatalosan tudomást szerez.

d)	Kiemelt figyelmet fordít egyes bűncselekmények, különösen a gépjárművekkel kapcsolatos bűncselekmények, a betöréses lopások, a színesfémlopások, a kerékpár lopások megelőzésére, a kábítószerrel kapcsolatos bűncselekményekre, a gyermek- és fiatalkorúak közbiztonságot veszélyeztető csoportosulásaira.

e)	Tevékenységéről tájékoztatja évente az Önkormányzat Képviselő-testületét.

f)	Az Egyesület vállalja, hogy feladatait a Pest Megyei Polgárőr Szövetség és a Pest Megyei Rendőr-főkapitányság között létrejött megállapodás iránymutatása szerint végzi.

III.

A MEGÁLLAPODÁS EGYÉB ELEMEI:

7.	Az Önkormányzat és az Egyesület összekötői:

a)	Önkormányzat részéről:    
Név: Deltai Károly polgármester
Telefon:  26-920-801
e-mail: polgarmester@telki.hu

b)	Egyesület részéről:
Név: Dr. Földvári-Nagy László
Cím: 2089 Telki, Muskátli u. 25.
Telefon: 06 30 640 7979
e-mail: polgarorseg.telki@gmail.com

8.	A Felek évente egy alkalommal együttesen áttekintik az együttműködési megállapodás megvalósulásának tapasztalatait. A tapasztalatok alapján megteszik a szükséges intézkedéseket.

9.	Az Egyesület hozzájárul, hogy az Önkormányzat jogosult az Egyesület munkájáról szóló nyilvántartásból tájékozódni.

10.	 Jelen együttműködési megállapodás az aláírásával egyidejűleg lép hatályba és határozatlan időre szól.

11.	Az együttműködési megállapodást bármelyik fél három hónapos határidővel bármikor, a másik Félhez intézett – és indokolást is tartalmazó – irattal egyoldalúan felmondhatja.

12.	A megállapodásban nem szabályozott kérdésekben a Ptk. vonatkozó rendelkezései az irányadók.

Kelt. 2019. év…………. hó ……..napján

Önkormányzat részéről		Egyesület részéről	

	

			
Deltai Károly
Polgármester		Dr. Földvári-Nagy László
Elnök